钦定古今图书集成/明伦汇编/氏族典/第129卷 > 陈睿谟
## 钦定古今图书集成/明伦汇编/氏族典/第129卷 > 陈睿谟

按《武进县志》：“睿谟，字常采，万历甲戌进士。初授建安
县令，再迁息县令，擢御史，按蜀。魏忠贤建祠遍天下，
巡抚尹同皋讽睿谟，睿谟曰：‘留一块干净土还朝廷’。
卒不建。乃密疏恶珰炽焰。未几，珰伏诛，诏敕褒嘉。再
按畿辅，以蓟门一疏忤执政，出为福建督粮道，历江
泉、楚藩、禹州兵备，土寇杨四披猖，计擒之。湖南北峒”
蛮瓠彝蠢动，朝议复设偏沅镇，更置巡抚，诏睿谟往，
睿谟屡战皆捷。贼平，而献闯逼荆，势急，移镇荆州护
藩方至，而惠藩已微服出邸，强睿谟保驾。至岳州，卒。